८ येशूअघिका यहोवाका सेवकहरूले पनि फिरौतीको प्रबन्धबाट लाभ उठाउन सक्थे। यो कसरी सम्भव भयो? फिरौतीको बलिदान चढाउने उद्धारकबारे यहोवाले भविष्यवाणी गर्नुभयो। यहोवाको नजरमा त्यतिखेरै फिरौती तिरेसरह थियो किनकि आफ्नो उद्देश्य अवश्य पूरा हुनेछ भनेर उहाँ पक्का हुनुहुन्थ्यो। (उत्प. ३:१५) सयौं वर्षपछि प्रेषित पावलले “ख्रीष्ट येशूले तिर्नुभएको फिरौतीद्वारा मुक्त” गर्नुभएकोमा परमेश्वरलाई धन्यवाद दिए। उनले यसो पनि भने, “बितेको समयमा तिनीहरूले गरेका पापहरू सहेर उहाँले क्षमा गरिरहनुभएको थियो।” (रोमी ३:२१-२६) हामीलाई परमेश्वरको नजिक ल्याउन येशूले कत्ति ठूलो काम गर्नुभएको छ!
